Xitoyda giyohvand moddalar savdosi bilan shug‘ullangan uch kishi qatl etildi

Xitoyda giyohvand moddalar savdosida aybdor deb topilgan uch kishi qatl etildi. Bu haqda “RIA Novosti” xabar bermoqda.

Qaror mamlakat janubidagi Guandun provinsiyasi Xueychjou shahri o‘rta pog‘ona sudi tomonidan qabul qilindi.
Narkodilerlar 2013 va 2014-yillarda ushlangan edi. 2013-yili qatl etilganlardan birining mashinasidan 10 kilogramm metamfetamin topilgan edi. U narkotiklarni Guanchjouga yetkazishga uringanida qo‘lga olingan edi. Ikkinchi jinoyatchining xonadonidan esa 23 kilogramm kristall shaklidagi metamfetamin topilgan edi.
Uchinchi jinoyatchi 2014-yili Guanchjou tezkor trassasida to‘xtatib qolingan edi. Uning mashinasidan 7,5 kilogramm metamfetamin topilgandi.
Qatl hukmi 22-iyun kuni ijro etildi.